《送萧仲南归吴江》
明代·杨士奇

蚤登西掖垣，累陟仪曹署。祗命事四朝，年华未衰暮。

任贤属方事，引疾遄南去。自惟止足分，非惮淹留故。

于时八月末，翩翩戒行路。丹林乱曙霞，黄华浥秋露。

踰淮绝大江，前望东吴树。慰情接亲交，致恭展丘墓。

具区涵洲溆，修梁亘津渡。散策恣逍遥，扬舲从逸豫。

却思京华日，岂复简书虑。相好三十载，履行悉平素。

云胡当乖分，欲挽不可住。矫首云飞鸿，聊写予所慕。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，时人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。